**บันทึกรายงานการประชุมสภาองค์การบริหารส่วนตำบลจางเหนือ**

**สมัยวิสามัญ สมัยที่ 1 ครั้งที่ ๑/๒๕62**

**วันที่ 19 เดือน มีนาคม พ.ศ. ๒๕62**

 **ณ ห้องประชุมสภาองค์การบริหารส่วนตำบลจางเหนือ**

#### ผู้มาประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมคิด เครือสบจาง | ประธานสภาฯ | สมคิด เครือสบจาง |  |
| ๒ | นายวิรัตน์ วงค์แขม | รองประธานสภาฯ | วิรัตน์ วงค์แขม |  |
| ๓ | นายสามารถ แก้วหน่อ | สมาชิกสภา อบต. หมู่ ๑ | สามารถ แก้วหน่อ |  |
| 4 | นายประกฤติ กาวิชัย | สมาชิกสภา อบต. หมู่ ๑ | ประกฤติ กาวิชัย |  |
| 5 | นายสุบิน เปี้ยสาย | สมาชิกสภา อบต. หมู่ ๒ | สุบิน เปี้ยสาย |  |
| 6 | นายกมล นันกาวงศ์ | สมาชิกสภา อบต. หมู่ ๒ | กมล นันกาวงศ์ |  |
| 7 | นายอั๊ด ตันใจ | สมาชิกสภา อบต. หมู่ ๓ | อั๊ด ตันใจ |  |
| 8 | นายสุคร ฉัตรแก้วสืบ | สมาชิกสภา อบต. หมู่ ๓ | สุคร ฉัตรแก้วสืบ |  |
| 9 | นายสุวิทย์ บาลใจ | สมาชิกสภา อบต. หมู่ ๔ | สุวิทย์ บาลใจ |  |
| 10 | นายวิเชียร นาทันเลิศ | สมาชิกสภา อบต. หมู่ ๕ | วิเชียร นาทันเลิศ |  |
| ๑1 | นายจำนงค์ ต๊ะสิทธิ์ | สมาชิกสภา อบต. หมู่ ๖ | จำนง ต๊ะสิทธิ์ |  |
| ๑2 | นายสุคนธ์ สุยะสืบ | สมาชิกสภา อบต. หมู่ ๖ | สุคนธ์ สุยะสืบ |  |
| 13 | นายทองดี หล้าวงศ์สืบ | สมาชิกสภา อบต. หมู่ ๗ | ทองดี หล้าวงค์สืบ  |  |
|  |  |  |  |  |
| **ผู้ไม่มาประชุม** |
|  |  - ไม่มี - |  |  |  |

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง จาคำมา | นายก อบต. | สว่าง จาคำมา |  |
| 2 | นางสาวฉัตรนภา ท้าวขว้าง | เลขานุการนายก อบต. | ฉัตรนภา ท้าวขว้าง |  |
| 3 | นายไพบูลย์ อิ่นแก้วน่าน | รองนายกอบต. | ไพบูลย์ อิ่นแก้วน่าน |  |
| 4 | นายเหรียญทอง คำเงิน | รองนายก อบต. | เหรียญทอง คำเงิน |  |
| 5 | นายสมาน เพ็งสว่าง | ปลัด อบต./เลขานุการสภาฯ | สมาน เพ็งสว่าง |  |
| 6 | นายธนภูมิ โถสุวรรณ์ | ผู้อำนวยการกองช่าง | ธนภูมิ โถสุวรรณ์ |  |
| 7  | นางสาวมาลัย ยาวิเคียน | ผู้อำนวยการกองคลัง | มาลัย ยาวิเคียน |  |

- 2 –

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 8 | นายโสภณ โลมาแจ่ม | หัวหน้าสำนักปลัด | โสภณ โลมาแจ่ม |  |
| 9 | นางโสภา อินต๊ะวงค์ | ผู้ช่วยผู้ใหญ่บ้านวังตม | โสภา อินต๊ะวงค์ | (แทน)ผญบ. ม.5 |
| 10 | นายชัยชนะ ปัญญายืน | ผู้อำนวยการกองการศึกษา | ชัยชนะ ปัญญายืน |  |
| 11 | นางสาวเขมวรรณ ใจคำลือ | เจ้าพนักงานธุรการ | เขมวรรณ ใจคำลือ |  |
| 12 | นางสาวกชกร วงค์แก้วนิ่ง | นักศึกษาฝึกงาน | กชกร วงค์แก้วนิ่ง |  |
| 13 | ดต.นครินทร์ วรรธนพฤกษ์ | สายตรวจตำบลจางเหนือ | นครินทร์ วรรธนพฤกษ์ |  |

- 3 –

**เริ่มประชุมเวลา 09.3๐ น.**

บัดนี้ได้ถึงเวลาประชุมและสมาชิกสภา อบต. มาครบองค์ประชุมแล้ว ขอเชิญสมาชิกสภาองค์การบริหารส่วนตำบลจางเหนือ , คณะผู้บริหารและผู้เกี่ยวข้องเข้าห้องประชุม และขอเชิญ นายสมคิด เครือสบจาง ประธานสภาองค์การบริหารส่วนตำบลจางเหนือ จุดเทียนธูปบูชาพระรัตนตรัย จากนั้นกล่าวเปิดประชุมและประธานสภาฯ ดำเนินการประชุมตามระเบียบวาระ ต่อไป

**ระเบียบวาระที่ ๑** **เรื่องที่ประธานจะแจ้งต่อที่ประชุม**

**ประธานสภาฯ** - ขอเชิญปลัด อบต.จางเหนือ แจ้งให้ที่ประชุมทราบครับ

**เลขานุการสภาฯ** 1. แจ้งการออกประชาคมบูรณาการทำแผนพัฒนาท้องถิ่น 4 ปี (พ.ศ. 2561-2564) ของ อบต.จางเหนือร่วมกัน โดยมี นายเสกสรร โลหะกิจ ปลัดอำเภอแม่เมาะ เป็นหัวหน้าคณะทำงานในการออกเวทีประชาคม เพื่อจัดทำแผนพัฒนาฯ โดยบูรณาการร่วมกับ อบต.จางเหนือ/การไฟฟ้าฝ่ายผลิตแห่งประเทศไทย แม่เมาะ/โรงพยาบาลส่งเสริมสุขภาพตำบลจางเหนือ/เจ้าหน้าที่ตำรวจประจำตำบลจางเหนือ โดยช่วงเช้าของวันนี้ มีการประชาคมที่บ้านนาแช่ ณ ศาลาประชาคมหน้าวัดนาแช่ ส่วนช่วงบ่ายเป็นบ้านนาสันติราษฎร์ ณ ศาลาหน้าวัดกอรวก ท่านใดจะไปแสดงความคิดเห็นก็เรียนเชิญครับ

2. ในวันที่ 26 และ 27 มีนาคม 2562 จะออกประชาคม 2 หมู่บ้าน จะเป็นหมู่บ้านไหนนั้นจะประชาสัมพันธ์ทางไลน์กลุ่มอีกที ท่านนายกฯ มีเรื่องจะแจ้งเสริมหรือไม่ครับ ขอเชิญครับ

**นายสว่าง จาคำมา** - แจ้ง ในวันที่ 24 มีนาคม 2562 เป็นวันเลือกตั้ง ส.ส. ขอเชิญชวนให้สมาชิกสภา

(นายก อบต.จางเหนือ) อบต.จางเหนือทุกท่านไปใช้สิทธิ์กันนะครับ

 - บ้านกอรวก หมู่ที่ 3 มีโครงการทำเห็ดเยื่อไผ หากสมาชิกท่านใดสนใจสามารถเข้าไปดูงานได้ที่บ้านนางสาวพรจันทร์พิมพ์ อินภิบาล ซึ่งจะได้นำมาเป็นโครงการนำร่องของตำบลจางเหนือ ถ้าจะทำก็ต้องอยู่ในแผนฯ

 **ที่ประชุม รับทราบ**

**ระเบียบวาระที่ ๒** **เรื่องรับรองรายงานการประชุมครั้งที่ผ่านมา**

**ประธานสภาฯ** - ได้แจกสำเนาบันทึกรายงานการประชุมสภาองค์การบริหารส่วนตำบลจางเหนือ สมัย

สามัญ สมัยที่ 1 ประจำปี 2562 เมื่อวันอังคาร ที่ 14 เดือน กุมภาพันธ์

พ.ศ. ๒๕62ให้พิจารณาก่อนล่วงหน้าแล้ว หากมีผู้ใดต้องการแก้ไขก็ขอเชิญ

**ประธานสภาฯ**  - ถ้าไม่มีแก้ไขอะไรแล้ว ผมขอมติรับรองรายงานการประชุม

**มติที่ประชุมฯ** - มีมติเป็นเอกฉันท์ จำนวน ๑2 ท่าน รับรองบันทึกรายงานการประชุม

**ระเบียบวาระที่ 3 กระทู้ถาม**

* ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2547 แก้ไขเพิ่มเติม (ฉบับที่ 2)
* พ.ศ. 2554 สมาชิกสภาท้องถิ่นจะต้องยืนล่วงหน้าเป็นหนังสือ เมื่อสมาชิกสภาฯ ไม่ได้ยืนเสนอล่วงหน้าเป็นหนังสือจึงไม่มีกระทู้ถาม

- 4 –

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

- ไม่มี –

**ระเบียบวาระที่ 5** **เรื่องที่เสนอใหม่**

**5.1 ขอความเห็นชอบ****ร่างข้อบัญญัติว่าด้วยการจัดการมูลฝอย พ.ศ. 2562 (รายละเอียดตามเอกสารที่แจกให้ที่ประชุม)**

**ประธานสภาฯ** - ขอเชิญนายกฯ ชี้แจงรายละเอียดเกี่ยวกับร่างข้อบัญญัติว่าด้วยการจัดการมูลฝอย

 พ.ศ. 2562

**นายสว่าง จาคำมา** - ขอเชิญปลัดนำเสนอรายละเอียดแทนครับ

(นายก อบต.จางเหนือ)

**นายสมาน เพ็งสว่าง -** ตามที่องค์การบริหารส่วนตำบลจางเหนือได้แจกร่างข้อบัญญัติว่าด้วยการจัดการมูล

(เลขานุการสภา) ฝอย พ.ศ. 2562 ให้สมาชิกสภาทุกท่านได้อ่านเป็นเวลานานแล้ว และได้เสนอที่ประชุมสภาคราวที่แล้ว และมีการถอนญัตติออกไปก่อน จากการที่ได้ทำประชาพิจารณ์ ในที่ประชุมในหมู่บ้านไปแล้วนั้น ที่ผ่านมา ทางหมู่บ้านก็เห็นด้วย จึงได้เสนอให้สภาพิจารณาในคราวนี้ ข้อบัญญัติฉบับนี้ เป็นข้อบัญญัติทั่วไป ไม่เกี่ยวกับข้อบัญญัติงบประมาณรายจ่ายต่าง ๆ การพิจารณาจะเป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 เป็นไปตามข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียว

 วาระที่ 1 เป็นเรื่องของการรับหลักการ ซึ่งเกี่ยวกับการพิจารณาเนื้อหาสาระของข้อบัญญัติว่าด้วยการจัดการมูลฝอย พ.ศ. 2562

 วาระที่ 2 เป็นการแปรญัตติ

 วาระที่ 3 ขอมติเพื่อตราเป็นข้อบัญญัติ

**นายประกิต กาวิชัย -** ขั้นตอนในการพิจารณา ข้อบัญญัติทั่วไปตามระเบียบกระทรวงมหาดไทยว่าด้วย

ข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554

ข้อ 45 ข้อบัญญัติท้องถิ่นต้องพิจารณา 3 วาระรวด แต่ในการประชุมพิจารณาข้อบัญญัติทั่วไป จะพิจารณา 3 วาระ รวดเดียวก็ได้ ขั้นตอนนี้ผมจะถามสภาฯ ว่าเราจะพิจารณา 3 วาระรวดเดียวหรือไม่ ถ้าพิจารณา 3 วาระรวดเดียวเราก็จะดำเนินการให้เป็นไปตามกระบวนการจบวันนี้เลย

**ประธานสภาฯ** - จะถามที่ประชุมว่าจะให้พิจารณาเป็น 3 วาระรวดเดียวกันในวันเดียวกันหรือไม่ครับ สมาชิกท่านใดเห็นสมควรให้พิจารณาเป็น3 วาระรวดเดียวในวันเดียวกันโปรดยกมือขึ้น

**ที่ประชุม** - มีมติเห็นชอบ ด้วยคะแนน 12 เสียงเป็นเอกฉันท์ ประธานสภาฯ งดออกเสียง

- 5 –

**ประธานสภาฯ** - ในการประชุมเพื่อพิจารณาร่างข้อบัญญัติว่าด้วยการจัดการมูลฝอย พ.ศ. 2562

**ในวาระที่ 1 (ขั้นรับหลักการ)** จะต้องดำเนินการตามขั้นตอนที่กำหนดไว้ในระเบียบ

กระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม

ถึง (ฉบับที่ 2) พ.ศ. 2554 ในประเด็นตามลำดับ ดังนี้

**1. ปรึกษาและลงมติว่าจะรับหลักการแห่งร่างข้อบัญญัติว่าด้วยการจัดการมูลฝอย**

**พ.ศ. 2562 ตามที่ปลัดองค์การบริหารบริหารส่วนตำบลเสนอได้ชี้แจงแล้วนั้น ก่อน**

**จะรับหลักการสมาชิกท่านใดมีอะไรจะเสนอหรือไม่ ขอเชิญครับ**

**นายสมคิด เครือสบจาง -** มีสมาชิกสภาท่านใดจะเสนออีกหรือไม่

(ประธานสภาฯ)

**นายกมล นันกาวงค์ -** ในร่างข้อบัญญัติว่าด้วยการจัดการมูลฝอย พ.ศ. 2562 ก็ได้ผ่านการประชาคมหมู่บ้าน

(สมาชิกสภา หมู่ 2) ทั้ง 7 หมู่บ้านมาแล้วประชาชนก็เห็นด้วย ไม่มีข้อไหนที่จะแก้ไขแล้วครับ

**นายสมคิด เครือสบจาง** - ขอให้สมาชิกสภาในที่ประชุมอภิปรายในหลักการแห่งร่างข้อบัญญัติว่าด้วยการจัดการ(ประธานสภาฯ) มูลฝอย พ.ศ. 2562 ต่อไป หากไม่มีผมขอมติรับหลักการครับ

**ที่ประชุม** - มีมติรับหลักการ ด้วยคะแนน 12 เสียงเป็นเอกฉันท์ ประธานสภางดออกเสียง

**นายสมคิด เครือสบจาง** - เมื่อที่ประชุมรับหลักการแล้วต่อไปเป็นวาระที่ 2 แปรญัตติในวาระนี้ถือว่าสมาชิกทุกท่าน

(ประธานสภาฯ)เป็นกรรมการเต็มสภาประธานสภาเป็นประธานกรรมการแปรญัตติ ขอให้สมาชิกสภาพิจารณาในวาระที่ 2 นี่ว่าจะแปรญัตติข้อใดบ้าง

**นายประกฤติ กาวิชัย -** ในหน้าที่ 2 ข้อ 3 *“บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้*

(สมาชิกสภา หมู่ 2) *ตราไว้แล้วในข้อบัญญัตินี้ ให้ใช้ข้อบัญญัติองค์การบริหารส่วนตำบลจางเหนือ เรื่อง การจัดการมูลฝอย พ.ศ. 2560 นี้แทน”* คงไม่ใช่นะครับ น่าจะเป็น ***“การจัดการมูลฝอย พ.ศ. 2562****”*  มากกว่า

**นายสมาน เพ็งสว่าง** - ถูกต้องครับ ข้อความดังกล่าว ที่ท่านประกฤติ กาวิชัย กล่าวถึง เป็นการพิมพ์ผิดจริง (เลขานุการสภา) ครับ จะแก้ไขให้ถูกต้อง เป็น *“ปี พ.ศ. 2562”* ครับ

**ประธานสภาฯ** - ท่านสมาชิกสภาท่านใดมีข้อบัญญัติข้อไหนที่จะอภิปรายอีกหรือไม่ ถ้าไม่มีผมจะขอมติ

ให้ **ผ่านในวาระที่ 2** นี้ครับ

**ที่ประชุม** - มีมติเห็นชอบให้ผ่านวาระที่ 2 ด้วยคะแนน 12 เสียง เป็นเอกฉันท์ ประธานสภาฯ งด

ออกเสียง

**ประธานสภาฯ** **ต่อไปเป็นวาระที่ 3** ในวาระที่ 3 ไม่มีการอภิปราย ผมจะขอมติเลยนะครับ

 ท่านสมาชิกสภาท่านใดเห็นชอบให้ตราเป็นข้อบัญญัติองค์การบริหารส่วนตำบลจาง

เหนือ ว่าด้วยการจัดการมูลฝอย พ.ศ. 2562 โปรดยกมือขึ้นครับ

**ที่ประชุม** - มีมติเห็นชอบด้วยคะแนน 12 เสียง เป็นเอกฉันท์ ประธานสภางดออกเสียง

**5.2 ขอความเห็นชอบร่างข้อบัญญัติ****ว่าด้วยการควบคุมแหล่งเพาะพันธุ์ยุงลาย พ.ศ. 2562 (รายละเอียดตามเอกสารที่แจกให้ที่ประชุม)**

- 6 –

**ประธานสภาฯ -** รายละเอียดขอเชิญนายกฯ ชี้แจงรายละเอียดครับ

**นายสว่าง จาคำมา** - สำหรับรายละเอียดของร่างข้อบัญญัติว่าด้วยการควบคุมแหล่งเพาะพันธุ์ยุงลาย

(นายก อบต.จางเหนือ) พ.ศ. 2562 (รายละเอียดตามเอกสารที่แจกให้ที่ประชุม) ส่วนรายละเอียดเพิ่มเติม

 ขอเชิญปลัดชี้แจงรายละเอียดครับ

**นายสมาน เพ็งสว่าง -** ร่างข้อบัญญัติว่าด้วยการควบคุมแหล่งเพาะพันธุ์ยุงลาย พ.ศ. 2562

**เลขานุการสภาฯ** เนื่องจากว่ามีการแพร่ระบาดของโรคไข้เลือดออกเกิดขึ้นในพื้นที่ และกระทรวงมหาดไทยก็เป็นหน่วยงานที่รับเรื่องนี้มาประสานกับกระทรวงสาธารณสุข ก็ได้ทำร่างข้อบัญญัติมาบังคับใช้ทั่วประเทศโดยให้ทางท้องถิ่นได้กำหนดข้อบัญญัติท้องถิ่นเพื่อควบคุมแหล่งเพาะพันธุ์ยุงลาย ป้องกันการเกิดโรคไข้เลือดออก จึงได้ร่างร่างข้อบัญญัติว่าด้วยการควบคุมแหล่งเพาะพันธุ์ยุงลาย พ.ศ. 2562นี้ขึ้นมา

**หลักการ** ให้มีข้อบัญญัติว่าด้วยการควบคุมแหล่งเพาะพันธุ์ยุงลาย

**เหตุผล** ด้วยปรากฏว่ามีการเจ็บป่วยเป็นโรคไข้เลือดออกของประชาชนในเขตองค์การบริหารส่วนตำบลจางเหนือ ซึ่งอาจแพร่ระบาดได้ โดยมียุงลายเป็นพาหะของโรคติดต่อนี้ องค์การบริหารส่วนตำบลจางเหนือ จึงเห็นเป็นการจำเป็นที่ต้องควบคุมแหล่งเพาะพันธุ์ของยุงลาย อันได้แก่ มูลฝอยที่มีสภาพน้ำขังได้ เช่น เศษกระป๋อง กะลามะพร้าว ยางรถยนต์ และเศษภาชนะอื่นๆ เป็นต้น รวมทั้งแหล่งน้ำ ที่อาบน้ำ ตุ่มน้ำ โอ่งน้ำ แจกัน กระถางต้นไม้ และภาชนะรองรับน้ำอื่นๆ ในอาคารหรือบริเวณบ้านเรือน ซึ่งหากไม่มีการดูแลเปลี่ยนน้ำเป็นประจำทุก 7 วันหรือใส่สารเคมีก็จะเป็นแหล่งเพาะพันธุ์ของยุงลายจึงตราข้อบัญญัตินี้

 ข้อข้างต้นเป็นหลักการที่กระทรวงสาธารณสุข ได้จัดทำร่าง

 **สาระสำคัญของข้อบัญญัตินี้คือ**

ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลจางเหนือ” เรื่อง การควบคุมแหล่งเพาะพันธุ์ยุงลาย พ.ศ. 2562

ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลจางเหนือ นับแต่วันถัดจากวันประกาศในราชกิจจานุเบกษา

ข้อ 3 บรรดาข้อบัญญัติ ประกาศ ระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน

ข้อ 4 ในข้อบัญญัตินี้

“มูลฝอย”หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชน

“อาคาร” หมายความว่า ตึก บ้าน เรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้

“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้

- 7 –

“แหล่งเพาะพันธุ์ยุงลาย” หมายความว่า สภาวะที่มีน้ำขังได้ในระยะเวลาที่เกินกว่าเจ็ดวันซึ่งยุงลายสามารถว่างไข่และพัฒนาเป็นลูกน้ำได้

**สาระสำคัญของข้อบัญญัตินี้ คือ ข้อ 6, ข้อ 7, ข้อ 8**

ข้อ 6 เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอยที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่น ๆ ที่ขังน้ำได้ในบริเวณอาคารหรือเคหสถาน รวมทั้งบริเวณรอบๆ ทั้งนี้โดยเก็บลงถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขแนะนำ

ในกรณีที่องค์การบริหารส่วนตำบล ให้บริการเก็บขนมูลฝอยเพื่อนำไปกำจัดเจ้าของอาคารหรือเคหสถานมีหน้าที่เสียค่าธรรมเนียมตามข้อบัญญัติว่าด้วยการจัดการมูลฝอยด้วย

ข้อ 7 เจ้าของหรือผู้ครอบครอง อาคาร เคหสถาน หรือสถานที่ใดๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลาย

ข้อ 8 เจ้าของหรือผู้ครอบครอง อาคาร เคหสถาน ต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่นๆ ที่มีน้ำขัง อย่างน้อยทุกเจ็ดวัน หรือใส่สารที่ป้องกันการวางไข่ของยุงได้ และจัดให้มีฝาปิดตุ่มน้ำที่อยู่ในอาคารและเคหสถาน รวมทั้งข้อปฏิบัติอื่นๆ ที่องค์การบริหารส่วนตำบลประกาศกำหนด

ข้อ 9 ในกรณีที่องค์การบริหารส่วนตำบลได้จัดเจ้าหน้าที่ไปทำการกำจัดยุงในอาคาร หรือเคหสถาน หรือสถานที่ใดๆ เจ้าของหรือผู้ครอบครองอาคาร เคหสถาน หรือสถานที่นั้น จะต้องให้ความร่วมมือและอำนวยความสะดวกตามสมควร

ข้อ 10 เพื่อป้องกันไม่ให้มีลูกน้ำยุงลายให้องค์การบริหารส่วนตำบลแต่งตั้งคณะกรรมการขึ้นมาตรวจสอบแหล่งเพาะพันธุ์ลูกน้ำยุงลายในพื้นที่ โดยคณะกรรมการประกอบไปด้วยผู้แทนองค์การบริหารส่วนตำบลตามที่นายกองค์การบริหารส่วนตำบลเห็นสมควรคัดเลือกและอาสาสมัครสาธารณสุขประจำหมู่บ้านที่นายกองค์การบริหารส่วนตำบลเห็นสมควรคัดเลือกเป็นคณะกรรมการ โดยให้มีหน้าที่ตรวจแหล่งเพาะพันธุ์ลูกน้ำยุงลายในที่หรือทางสาธารณะ หรือในที่เอกชนระหว่างระหว่างพระอาทิตย์ขึ้นถึงพระอาทิตย์ตก แล้วรายงานให้องค์การบริหารส่วนตำบลทราบ

 การตรวจสอบแหล่งเพาะพันธุ์ลูกน้ำยุงลายในที่เอกชนตามวรรคหนึ่งให้องค์การบริหารส่วนตำบลประกาศแผนการตรวจสอบทุกระยะสามเดือนโดยกำหนดวัน เวลา ให้ชัดเจน เพื่อแจ้งให้ประชาชนทราบโดยทั่วกัน

 ให้องค์การบริหารส่วนตำบลจัดหาวัสดุอุปกรณ์ที่ใช้ในการป้องกันและควบคุมลูกน้ำยุงลายรวมถึงใช้ในการป้องกันและระงับโรคไข้เลือดออกไว้ให้พร้อม เมื่อเกิดโรคไข้เลือดออกให้เป็นหน้าที่ขององค์การบริหารส่วนตำบล อาสาสมัครสาธารณสุขประจำหมู่บ้าน และโรงพยาบาลส่งเสริมสุขภาพตำบล ร่วมกันในการระงับโรคไข้เลือดออกโดยบูรณะการทำงานร่วมกัน

 ข้อ 11 ผู้ใดฝ่าฝืนข้อ 5 ข้อ 6 ข้อ 7 ข้อ 8 และข้อ 9  **ต้องระวางโทษปรับไม่เกินหนึ่ง**

**พันบาท** นี้คือสาระสำคัญของ ร่างข้อบัญญัติว่าด้วยการควบคุมแหล่งเพาะพันธุ์ยุงลาย พ.ศ. 2562

รายละเอียดตามที่ผมได้อ่านไปแล้ว 12 ข้อตามนี้ครับ

**ประธานสภาฯ** - รายละเอียดของร่างข้อบัญญัติว่าด้วยการควบคุมแหล่งเพาะพันธุ์ยุงลาย พ.ศ. 2562 ตามที่ท่านปลัดได้ชี้แจงไปแล้วนั้น ท่านสมาชิกสภาท่านใดมีข้อคิดเห็นจะเสนอหรือไม่ครับ (ประธานเรียกถามสมาชิกสภาที่ละหมู่บ้าน) ถ้าไม่มีผมจะถามที่ประชุมว่าเห็นด้วยหรือไม่

- 8 –

**ประธานสภาฯ** (ต่อ) กับข้อบัญญัติว่าด้วยการควบคุมแหล่งเพาะพันธุ์ยุงลาย พ.ศ. 2562 สมาชิกท่านใดเห็นควรพิจารณา 3 วาระรวดเดียว โปรดยกมือขึ้นครับ

**ที่ประชุม** - มีมติเห็นชอบให้พิจารณาเป็น 3 วาระรวดเดียว ด้วยคะแนน 12 เสียง เป็นเอกฉันท์ ประธานสภางดออกเสียง

**ประธานสภาฯ - ในวาระที่ 1** (ขั้นรับหลักการ) ต่อไปนี้ ผมจะถามท่านสมาชิกสภา อบต.จางเหนือทุกท่านว่า ท่านเห็นด้วยหรือไม่ที่จะรับหลักการในร่างข้อบัญญัติองค์การบริหารส่วนตำบลจางเหนือ ว่าด้วยการควบคุมแหล่งเพาะพันธุ์ยุงลาย พ.ศ. 2562 โปรดยกมือขึ้นครับ

**ที่ประชุม** - มีมติเห็นชอบรับหลักการ ด้วยคะแนน 12 เสียง เป็นเอกฉันท์ ประธานสภางดออกเสียง

**ประธานสภาฯ** **- ในวาระที่ 2 (เป็นการแปรญัตติ)** มีสมาชิกสภาฯ ท่านใดจะอภิปรายหรือไม่

**นายประกฤติ กาวิชัย** - ผมก็ได้ติดตามเกี่ยวกับข้อบัญญัติอยู่แล้ว ผมมีข้อสงสัยว่า มันจะเกี่ยวเนื่องกับการเก็บ

(สมาชิกสภา หมู่ 1)ภาษีของข้อบัญญัติตัวนี้ ผมจะถามว่า เรื่องโรงสีข้าว, เรื่อง ปั้มน้ำมัน, ที่บรรจุอยู่ในข้อบัญญัติต่าง ๆ หรือข้อบัญญัติเรื่องขยะมูลฝอย จะเกี่ยวเนื่องกับการจัดเก็บภาษี มีเจ้าหน้าที่มาตรวจสอบปั้มน้ำมันหยอดเหรียญ แต่ไม่สามารถตรวจสอบได้ เนื่องจากไม่มีข้อบัญญัติตำบลเกี่ยวกับควบคุมน้ำมัน ส่วนเรื่องข้อบัญญัติเกี่ยวกับลูกน้ำยุงลาย ก็เป็นเรื่องใหม่ และที่เกี่ยวกับข้อไม้ไผ่ (ซาง) เกิดจากผู้ประกอบการไม่มีความรับผิดชอบ ตัดไม้ไผ่พวกนี้ทิ้งไว้เกิดน้ำขัง ทำให้เกิดลูกน้ำยุงลาย สำหรับในหมู่บ้าน ม.1 ก็รณรงค์กำจัดลูกน้ำยูงลายไปบางแล้ว สำหรับผมก็มีเท่านี้ครับ

**ประธานสภาฯ** - ขอเชิญท่านนายกครับ

**นายสว่าง จาคำมา -** ขอเชิญปลัดชี้แจงแทนครับ

(นายก อบต.จางเหนือ)

**ประธานสภาฯ** - เชิญปลัดครับ

**นายสมาน เพ็งสว่าง** - เรื่องของปั้มน้ำมันจะเกี่ยวข้องกับข้อบัญญัติที่เกี่ยวกับกิจการที่เป็นอันตรายต่อสุขภาพ ซึ่ง

(เลขานุการสภาฯ) เรื่องนี้ยังบังคับใช้อยู่ ยังไม่ได้ยกเลิก แต่ที่ผ่านมาเรายกเลิกเฉพาะการจัดการเกี่ยวกับขยะมูลฝอย เรื่อง ขยะ ภาษีเราก็เก็บอยู่แล้วครับ ไม่ว่าจะเป็นกิจการเกี่ยวกับไม้ซาง โรงสีข้าว อบต. ก็มีการจัดเก็บภาษีอยู่แล้ว ไม่น่าจะมีปัญหา ส่วนประเด็นเรื่อง ข้อไม้ซางก็มีอยู่ในข้อบัญญัติว่าด้วยการควบคุมลูกน้ำยุงลายอยู่ใน ข้อ 6 เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอยที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่น ๆ ที่ขังน้ำได้ในบริเวณอาคารหรือเคหสถาน รวมทั้งบริเวณรอบๆ ฯลฯ และข้อ 7 เจ้าของหรือผู้ครอบครอง อาคาร เคหสถาน หรือสถานที่ใดๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลาย

- 9 –

ดังนั้น คำว่า สถานที่ใด ๆ เกี่ยวกับขยะมูลฝอย ได้ครอบคลุมทั้งหมดแล้ว ทั้งนี้ ในแนวทางปฏิบัติจะทำเป็นหนังสือขอความร่วมมือผู้ประกอบการใช้ผ้าปิดหรือมัดปากถุงให้แน่น ไม่ให้มีน้ำขัง รายละเอียดก็ได้กำหนดไว้แล้วในข้อบัญญัติดังกล่าว

**ประธานสภาฯ** - ท่านใดเห็นชอบให้ผ่าน ในวาระที่ 2 (การแปรญัตติ) ร่างข้อบัญญัติองค์การบริหารส่วนตำบลจางเหนือ ว่าด้วยการควบคุมแหล่งเพาะพันธุ์ยุงลาย พ.ศ. 2562 โปรดยกมือขึ้นครับ

**ที่ประชุม** - มีมติเห็นชอบด้วยผ่านวาระที่ 2 คะแนน 12 เสียง เป็นเอกฉันท์ ประธานสภางดออกเสียง

**วาระที่ 3 ขอมติเพื่อตราเป็นข้อบัญญัติ**

**ประธานสภาฯ** - ท่านใดเห็นชอบ ให้ร่างข้อบัญญัติองค์การบริหารส่วนตำบลจางเหนือ ว่าด้วยการควบคุมแหล่งเพาะพันธุ์ยุงลาย พ.ศ. 2562 ตราเป็นข้อบัญญัติ โปรดยกมือขึ้นครับ

**ที่ประชุม** - มีมติเห็นชอบให้ตราเป็นข้อบัญญัติตำบล ด้วยคะแนน 12 เสียง เป็นเอกฉันท์

ประธานสภางดออกเสียง

**ประธานสภาฯ**  - ขอพักการประชุมสภาไว้ก่อนชั่วคราว เพื่อรับประทานอาหารกลางวัน ช่วงบ่ายจะ

ประชุมต่อในวาระต่อไปครับ

 **5.3 เพิ่มแผนพัฒนาท้องถิ่น 4 ปี (พ.ศ. 2561 - 2564) ครั้งที่ 5/2562**

**ประธานสภาฯ** - ข้อ 5.3 เพิ่มแผนพัฒนาท้องถิ่น 4 ปี (พ.ศ. 2561 - 2564) ครั้งที่ 5/2562ขอเชิญนายกครับ

**นายสว่าง จาคำมา** - ตามรายการเพิ่มเติมแผนเปลี่ยนแปลงแผนพัฒนาท้องถิ่น 4 ปี (พ.ศ. 2561 - 2564)

(นายก อบต.จางเหนือ) ครั้งที่ 5/2562 แก้ไขเพิ่มเติมเมื่อวันที่ 19 มีนาคม 2562 ซึ่งรายละเอียดมีอยู่ประมาณ 4 หน้า ได้แจกให้ที่ประชุมแล้ว

จากการสำรวจความต้องการถังขยะ ซึ่งจะแยกตามสี ในพื้นที่ตำบลจางเหนือ จำนวน 7 หมู่บ้าน ซึ่งจะนำไปแจกไว้ตามจุดต่าง ๆ ในหมู่บ้าน, ศูนย์พัฒนาเด็ก, และโรงพยาบาลส่งเสริมสุขภาพตำบล มีอยู่ประมาณ 584 ใบ เป็นเงิน 817,600.- บาท ไม่สามารถซื้อได้ในปีเดียว จึงมีแผนการจัดซื้อแยกออกเป็นปี ดังนี้

- ปี 25๖๒ จำนวน ๑๘๘ ใบ ใบละ 1,400.- บาท เป็นเงิน 263,200.- บาท

- ปี 25๖3 จำนวน ๑98 ใบ ใบละ 1,400.- บาท เป็นเงิน 277,200.- บาท

- ปี 25๖4 จำนวน ๑98 ใบ ใบละ 1,400.- บาท เป็นเงิน 277,200.- บาท

**นายกมล นันกาวงค์** - ตามที่เราได้ประชุมกันนอกรอบไปแล้วนั้น ในปี 25๖๒ เราตกลงกันว่าจะซื้อประมาณ (สมาชิกสภา หมู่ 2) ๑๘๘ ใบ หลังปี 2563 เราจะซื้อในปีเดียว ตามที่นายกเสนอมา 3 ครั้ง แต่เราประชุม

นอกรอบกันจะซื้อ 2 ครั้ง จะซื้อในปี 2563 จำนวน 396 ใบ ให้เสร็จสิ้นไปเลยในปี

2563

- 10 –

**นายประกฤติ กาวิชัย** - แผนพัฒนาท้องถิ่น ๔ ปี ตั้งแต่ ปี ๖๑ ถึง ๖๔ ขอเรียนท่านนายกฯ ในการพิจารณาแผน ๔ ปี ให้เอาปีนี้เป็นปัจจุบัน ด้วยท่านนายกฯจะโอนงบให้ได้เท่าไร เพราะอนาคตไม่แน่นอน

**ประธานสภาฯ**  - ท่านอื่นมีใครจะเสนออีกครับ

**นายกมล นันกาวงค์** - กระผมว่าถ้าปี 2562 ซื้อจำนวน 356 ใบ จะเป็นเงิน 498,400.- บาท ก็เห็นสมควร(สมาชิกสภา หมู่ 2) อยู่นะครับ แต่ถ้าจะเอาเข้าแผนปีหน้าก็สามารถนำเข้าแผนได้ ให้ครบตามจำนวน 584 ใบ

และเอาส่วนที่เหลือไปซื้อในปี 2563 สำหรับผมก็เห็นด้วยที่ปีนี้จะซื้อ 356 ใบ ครับ

**นายวิรัตน์ วงค์แขม** - อยากถามย้ำว่า ที่ท่านกมล นันกาวงค์ กล่าวมาเมื่อสักครู่ ถ้าเปลี่ยนจาก 356 เป็นปี

(สมาชิกสภา หมู่ 4) 2562 นายกจะอนุมัติหรือไม่ จะเอางบไหนมา แต่ปีนี้จะซื้อ 188 ใบ อยู่แล้วใช่หรือไม่ แต่ท่านกมล จะให้ซื้อ 356 ใบ เป็นปีนี้ ถ้าหากโอนงบจากที่อื่นได้ก็ดี เพราะว่าถ้าปีหน้าเราจะได้กลับเข้ามาทำงานอีกหรือไม่ก็ยังไม่รู้ ถ้าหากซื้อมาน้อย บ้านทานเป็นหมู่บ้านใหญ่จะได้ไม่กี่จุด ชาวบ้านก็จะไม่พอใจเพราะได้ไม่ทั่วถึง ถ้าได้ 356 ใบ ก็จะสามารถแบ่งถัวเฉลี่ยกันได้อยู่ครับ

**ประธานสภาฯ**  - ขอเชิญ ท่านสุบิน เปี้ยสายครับ

**นายสุบิน เปี้ยสาย** - ผมจะถามทางท่านนายกว่างบประมาณ สำหรับซื้อในปีนี้ 188 ใบ ถ้าเป็นไปได้ เราดึง

(สมาชิกสภา หมู่ 2) เอาจ่ายขาดเงินสะสมมาเพิ่มเติมเพื่อซื้อในปีเดียวได้หรือไม่ครับ

**นายสว่าง จาคำมา** - ปีนี้เป็นปีนำร่อง ไม่ได้อยู่ในข้อบัญญัติในเรื่องของการโอนงบประมาณมาซื้อ ไปไล่ดู(นายก อบต.จางเหนือ) แล้วแต่ก็ยังมีไม่เพียงพอ ได้แค่ 188 ใบ เป็นเงิน 263,200.- บาท ถ้าโอนได้ผมก็จะซื้อ

ให้ได้ครบตามจำนวนที่ต้องการ ในเมื่อโอนเงินมาซื้อไม่ได้ ในปีนี้ก็ไปพูดให้ชาวบ้านว่าเป็นโครงการนำร่องไปก่อน 7 หมู่บ้าน หมู่บ้านละ 5 จุด ตามสถานที่ราชการที่เป็นโครงการนำร่อง ได้แก่ โรงเรียน, รพ.สต., ศูนย์พัฒนาเด็กเล็ก, อบต. รวมแล้วมี 12 จุด ปี 2562 เป็นปีนำร่อง จะซื้อได้แค่ 188 ใบ ในแผนปี 2564 จะเลื่อนมาซื้อในปี 2563 จำนวน 356 ใบ เป็นเงิน 498,400.- บาท จึงขอฝากไว้ให้ท่านพิจารณาต่อไป

**ประธานสภาฯ**  - มีใครจะเสนออีกใหม่ครับ

**นายกมล นันกาวงค์** - กระผมว่าเห็นสมควรกับที่นายกเสนอมา ในปี 2562 ซื้อจำนวน 188 ใบ เป็นเงิน

(สมาชิกสภา หมู่ 2) 263,200.- บาท และในปี 2563 ซื้อจำนวน 356 ใบ จะเป็นเงิน 498,400.- บาท ผมก็เห็นสมควรและเหมาะสมกับงบประมาณแล้วครับ

**ประธานสภาฯ** - ท่านอื่นมีอะไรจะเสนออีกหรือไม่ครับ ถ้าไม่มีผมจะขอมติที่ประชุม ท่านสมาชิกท่านใดเห็นชอบให้เพิ่มเติมแผนพัฒนาท้องถิ่น 4 ปี (พ.ศ. 2561 - 2564) ครั้งที่ 5/2562 ตามที่ท่านนายกเสนอการจัดซื้อถังขยะจาก 2 ปี ลดเหลือปีเดียว ขาดไป 40 ใบ โปรดยกมือขึ้นครับ

**ที่ประชุม** - มีมติเห็นชอบเพิ่มเติมแผนฯ จัดหาถังขยะในปี 2562 จำนวน 188 ใบ ใบละ

- 11 –

1,400.- บาท เป็นเงิน 263,200.- บาท และในปี 2563 จำนวน 365 ใบ ใบละ 1,400.- บาท เป็นเงิน 498,400.- บาท ด้วยคะแนน 12 เสียง เป็นเอกฉันท์ ประธานสภางดออกเสียง

**ประธานสภาฯ** - ขอเชิญปลัดครับ

**นายสมาน เพ็งสว่าง** - เรียนท่านประธานที่เคารพ เรื่องการจัดหาถังขยะ ที่ประชุมก็ได้เห็นชอบเรื่องปรับแผน

(เลขานุการสภาฯ) ตอนนี้อยู่ในวาระ ๕.๓ เรื่องเพิ่มเติมแผนพัฒนา ๔ ปี ๖๑ – ๖๔ ตามเอกสารแนบท้าย มีอยู่ ๓ รายการ (รายละเอียดตามเอกสารที่แจกให้ที่ประชุม)

**รายการที่ ๑** จัดหาถังขยะแยกสี ที่ประชุมได้เห็นชอบในการจัดหาถังขยะปรับแผนเข้าไปปี ๖๒ จำนวน ๑๘๘ ใบ ใบละ ๑,๔๐๐ บาท เป็นเงิน ๒๖๓,๒๐๐ บาท ที่ประชุมก็ได้เห็นชอบในส่วนของปี ๖๓ จัดหาถังขยะจำนวน ๓๕๖ ใบ ใบละ ๑,๔๐๐ บาท เป็นเงิน ๔๙๘,๔๐๐ บาท ในแผนปี ๖๔ จะไม่มี

 รายละเอียดของถังขยะที่ได้ไปสืบราคามาแล้ว ตามร้านค้า และทางอินเตอร์เน็ต

1. ถังขยะ ฝา 1 ช่องทิ้ง ขนาด 120 ลิตร มีล้อ
2. ขนาด (กว้างxยาวxสูง) 490x555x1,110 มม.
3. เส้นผ่าศูนย์กลางของล้อ 200 มม.
4. ราคาถังขยะละ 1,400 บาท

 **รายการที่ 2** การจัดหาเครื่องขยายเสียงไร้สาย จำนวนเงิน 2,067,000.- บาท (รายละเอียดตามเอกสาร)

* ปี 2563
* ปี 2564

จำนวนจุดในหมู่บ้าน ที่จะติดตั้งเครื่องขยายเสียง มีดังนี้

หมู่ 1 บ้านปงแท่น มี 3 จุด

หมู่ 2 บ้านนาแช่ มี 6 จุด

หมู่ 3 บ้านกอรวก มี 4 จุด

หมู่ 4 บ้านทาน มี 6 จุด

หมู่ 5 บ้านวังตม มี 5 จุด

หมู่ 6 บ้านนาสันติราษฎร์ มี 4 จุด

หมู่ 7 บ้านจางเหนือพัฒนา มี 3 จุด

**รวมทั้งหมด 31 จุด**

**นายสมาน เพ็งสว่าง** (ต่อ) - ทั้งนี้ได้ปรึกษากับนายกฯ ว่าจะ นำเข้าในแผนปี 2563 หรือ 2564 ดี จึงได้นำ

(เลขานุการสภาฯ) เรียนมาท่านสมาชิกสภาช่วยกันพิจารณาดูว่า จะเห็นด้วยหรือไม่ ถ้าหากชาวบ้านได้รับรู้ข้อมูลข่าวสารอย่างรวดเร็วก็จะดีมาก บางครั้งมีปัญหาการส่งหนังสือไปบางหมู่บ้าน ประกาศช้า หรือไม่ประกาศบ้าง ทำให้ชาวบ้านไม่รับรู้ข้อมูลข่าวสาร แต่ถ้ามีเครื่องขยายเสียงไร้สาย อยู่ที่ อบต. ท่านสามารถมาใช้บริการประชาสัมพันธ์ข้อมูลข่าวสารต่าง ๆ ของ

- 13 –

**นายสมาน เพ็งสว่าง** ราชการได้ ซึ่งคิดว่าเป็นสิ่งที่ดี นายกได้ประสานขอราคากลางจากหลาย ๆ ที่มาเข้าแผน

 (เลขานุการสภาฯ) (ต่อ) และจะปรับแผนในปี 2563 หรือ 2564 ดี จึงนำเสนอรายละเอียดแต่เพียงเท่านี้

**ประธานสภาฯ** - เลขานุการสภาก็ได้ชี้แจงให้ที่ประชุมได้ทราบไปแล้ว สมาชิกท่านใดมีข้อซักถามหรือเสนอแนะ

**นายประกฤติ กาวิชัย** - การปรับแผน การเพิ่มเติมแผนก็ดีครับ ดีกว่าไม่มีในแผน ถ้ามีเราก็สามารถทำได้ ท่าน

(สมาชิกสภา หมู่ 1) นายกจะเสนอปรับแผนในช่วงปีใด และต้องทราบว่าทำในปีนั้นทันหรือไม่ ข้อมูลเก่าที่อยู่ในแผนก็ขอให้คงไว้ ผมก็เห็นด้วยในการทำหอกระจายข่าว สื่อประชาสัมพันธ์ ถ้าเป็นไปได้อยากให้ตั้งสถานีวิทยุ อบต.จางเหนือ ด้วยครับ

**นายสุบิน เปื้ยสาย** - กระผมก็เห็นด้วยเกี่ยวกับเพิ่มเติมแผน เพราะเราไม่ได้กำหนดว่าเราจะทำปีนี้หมด เราก็ไม่(สมาชิกสภา หมู่ 2) ทราบว่าจะได้เข้ามาอีกหรือไม่ เราต้องวางแผนการณ์ไกลไว้ก่อน ถ้าอยู่ในแผนแล้ว ถ้า

งบประมาณไม่เพียงพอ ผมอยากจะขอแนะนำท่านนายกฯ นำแผนของ อบต. ไปเข้าแผนของ กฟผ. และกองทุนพัฒนาไฟฟ้าด้วย ขอบคุณครับ

**นายทองดี หล้าวงค์สืบ** - เรื่องแผนถ้านำเข้าไว้แล้วก็ไม่เสียหายอะไร แต่การดำเนินการในปีไหนเราก็ไม่ต้องพูดถึง

(สมาชิกสภา หมู่ 7) แต่ด้านงบประมาณไม่น้อยนะครับ สองล้านกว่า ขอบคุณครับ

**นายกมล นันกาวงค์** - ในความคิดของอยากให้นายกฯ ได้เอาแผนไปเข้ากับแผนกองทุนพัฒนาไฟฟ้า ทั้ง 7

(สมาชิกสภา หมู่ 2) หมู่บ้าน ก็จะได้อยู่ในแผนทั้ง 7 หมู่บ้าน บางที่เราอาจจะได้ทำในปี 2562 ด้วยซ้ำไป ก็อยากให้ท่านนายกประสานไปยังคณะกรรมการกองทุนฯ ในหมู่บ้านให้เอาแทรกไปในแผนฯ ผมก็ว่าถ้าเสนอไปเข้าแผนฯ กับกองทุนฯ ก็อาจจะได้ใช้เร็วครับ

**นายสว่าง จาคำมา -** ครับ ผมจะรับไว้พิจารณาต่อไป

(นายก อบต.จางเหนือ)

**ประธานสภาฯ** - ขอมติที่ประชุมว่าจะบรรจุเพิ่มเติมไว้ในแผนปีไหนครับ สำหรับรายการที่ 2 การจัดหา

เครื่องขยายเสียงไร้สาย จำนวนเงิน 2,067,000.- บาท

**มติที่ประชุม** - เห็นชอบเพิ่มเติมไว้ในแผนปี 2564 ด้วยคะแนน 12 เสียง เป็นเอกฉันท์ ประธานสภางดออกเสียง

**ประธานสภาฯ** - ท่านอื่นมีอะไรอีกหรือไม่ ถ้าไม่มี ต่อไปเป็นการจัดหาไฟกระพริบพลังงานแสงอาทิตย์ ขอ

เชิญท่านนายกฯ ครับ

**นายสว่าง จาคำมา** **รายการที่ 3** จัดหาไฟกระพริบพลังงานแสงอาทิตย์

(นายก อบต.จางเหนือ) - ปี 2563

 - ปี 2564

**วัตถุประสงค์**

1. ติดตั้งแจ้งเตือนทางแยก, จุดเสี่ยงภัย, ตามถนน
2. ลดอุบัติเหตุ, ป้องกันอุบัติเหตุ

- 14 –

**รายละเอียดย่อ**

1. ไฟกระพริบพลังงานแสงอาทิตย์ ขนาด 300 มม.
2. การติดตั้งไฟสัญญาณกับแผงโซล่าเซลล์โดยมีระบบชาร์จไฟต่อเนื่องโดยอัตโนมัติ
3. ความสว่างหลอด LED สามารถทำให้เพิ่มวิสัยทัศน์การมองเห็นอย่างชัดเจนมากยิ่งขึ้น
4. โครงสร้างของโคมทำจากโพลี่คาร์บอเนตสามารถทนต่อทุกสภาพภูมิอากาศ
5. ติดตั้งและดูแลรักษาง่ายมีความทนทานสูง
6. แผงโซล่าเซลล์ ชนิด โมโน หรือโพลิคริสทอนไลน์ ผลิตพลังงาน 5 วัตต์ (W) แรงดัน 18 โวลต์ กระแส 278 แอมแปร์
7. แบตเตอรี่ แผนแห้ง แรงดัน 12 โวลต์ กระแส 7.8 AH
8. อุปกรณ์ ส่องสว่างของหลอด LED สีเหลือง ขนาด 5 มม. จำนวนหลอด 170 ดวง อายุการใช้งาน 100,000 ชม. อัตราการกระพริบของไฟ 60 ครั้ง/นาที (ปรับได้) สำรองไฟ 3 วัน ระยะการมองเห็นประมาณ 1,000 ม. หรือมากกว่า ขนาด 300 มม.
9. เลนส์ สีใส แบบ ABS หรือ โพลิคาร์บอร์เนต
10. โคม สีดำ แบบ ABS หรือ โพลิคาร์บอร์เนต
11. ราคาชุดละ 5,000 บาท

ซึ่งจะติดตั้งเพื่อแจ้งเตือนทางแยก, จุดเสี่ยงภัย, ตามถนน รวมทั้งหมด 40 จุด

จุดละ 5,000.- บาท เป็นเงิน 200,000.- บาท จึงเสนอให้สภาพิจารณาว่าจะบรรจุไว้ในแผนปี 2563 หรือ 2564

**ที่ประชุม** - มีมติเห็นชอบให้เพิ่มเติมแผนในปี 2563 ด้วยคะแนน 12 เสียง เป็นเอกฉันท์ ประธานสภางดออกเสียง

**ระเบียบวาระที่ 6 เรื่องอื่น ๆ (ถ้ามี)**

**ประธานสภาฯ** - ท่านสมาชิกท่านใดมีเรื่องอะไรจะซักถาม เชิญที่ละหมู่บ้านขอเชิญหมู่ที่ 1 ก่อนครับ

**นายกมล นันกาวงค์** - ผมขอสอบถามว่า ผู้สูงอายุในหมู่บ้าน ได้รับแจ้งจากผู้สูงอายุว่าลงทะเบียนผู้สู่งอายุแล้วยัง(สมาชิกสภา หมู่ 2) ไม่ได้รับเบี้ยยังชีพครับ ขอให้นายกตรวจสอบด้วยครับ

**ประธานสภาฯ** - ขอเชิญนายกครับ

**นายสว่าง จาคำมา** - จะขอตรวจสอบก่อนครับว่าเป็นเพราะเหตุใด

(นายก อบต.จางเหนือ)

**ประธานสภาฯ** - ทาง ผอ.กองการศึกษาฯ มีเรื่องจะแจ้งที่ประชุมทราบหรือไม่ครับ ขอเชิญครับ

- 15 –

**นายชัยชนะ ปัญญายืน** - ผมมีอยู่เรื่องที่จะแจ้ง 2 เรื่องครับ

(ผู้อำนวยการกองการศึกษาฯ) 1. เกี่ยวกับประเพณีวันสงกรานต์ ขอความร่วมมือสมาชิกสภาทุกหมู่บ้านสำรวจและรวบรวมรายชื่อผู้สูงอายุที่จะเข้าร่วมกิจกรรมรดน้ำดำหัวผู้สูงอายุ และเข้าร่วมประกวดร้องเพลงหากประธานผู้สูงอายุหมู่บ้านไหนฝากรายชื่อผู้สูงอายุมารบกวนนำมาส่งที่ผมครับ

 2. ตามที่สภาฯ ได้อนุมัติข้อบัญญัติในการจัดซื้ออุปกรณ์กีฬา งบประมาณ ประมาณ 30,000.- บาท กองการศึกษาได้ทำการจัดซื้อเรียบร้อยแล้ว จึงขอมอบอุปกรณ์กีฬาดังกล่าวให้กับท่าน และขอให้ตัวแทนแต่ละหมู่บ้านลงลายมือชื่อรับอุปกรณ์ในเอกสารที่เจ้าหน้าที่ อบต. แจกให้ด้วยครับ ขอบคุณครับ

**ประธานสภาฯ** - สำหรับการประชุมสภาสมัยวิสามัญ สมัยที่ 1 ประจำปี 2562 ท่านใดมีเรื่องอะไร

จะแจ้งอีกหรือไม่ ถ้าไม่มีกระผมขอปิดการประชุม

**เลิกประชุม** เวลา ๑4.00 น.

 (ลงชื่อ)  ผู้จดบันทึกการประชุม

 (นายสมาน เพ็งสว่าง)

เลขานุการสภาองค์การบริหารส่วนตำบลจางเหนือ

 คณะกรรมการตรวจรายงานการประชุม ได้จัดประชุมเพื่อพิจารณาตรวจรายงานการประชุม

เมื่อวันที่ 22 มีนาคม 2562 ปรากฏว่ารายงานการประชุมสภาองค์การบริหารส่วนตำบลจางเหนือ สมัยวิสามัญ สมัยที่ 1 ครั้งที่ 1 ประจำปี 2562 เมื่อวันที่ 19 มีนาคม 2562 มีเนื้อหาครบถ้วนถูกต้องสมบูรณ์แล้วทุกประการ จึงลงลายมือชื่อไว้เป็นหลักฐาน

 **ตรวจถูกต้องแล้ว**

(ลงชื่อ)  กรรมการตรวจรายงานการประชุม

 (นายสุบิน เปี้ยสาย)

 สมาชิกสภา อบต.จางเหนือ หมู่ที่ ๒

(ลงชื่อ)  กรรมการตรวจรายงานการประชุม

 (นายอั๊ด ตันใจ)

 สมาชิกสภา อบต.จางเหนือ หมู่ที่ ๓

(ลงชื่อ)  กรรมการตรวจรายงานการประชุม

 (นายทองดี หล้าวงค์สืบ)

 สมาชิกสภา อบต.จางเหนือ หมู่ที่ ๗

- 16 –

 สภาองค์การบริหารส่วนตำบลจางเหนือ ได้มีมติในการประชุมเมื่อวันที่ 14 กุมภาพันธ์ 2562 เห็นชอบรับรองรายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ 1 ครั้งที่ 1 ประจำปี พ.ศ. 2562

(ลงชื่อ)  ผู้ตรวจบันทึกการประชุม

 (นายสมคิด เครือสบจาง)

 ประธานสภาองค์การบริหารส่วนตำบลจางเหนือ